আমেৰিকা যুক্তৰাষ্ট্ৰই ৰাষ্ট্ৰসংঘত কৰ্মৰত ১২গৰাকী কূটনীতিকক বহিস্কাৰ কৰিছে। ৰাষ্ট্ৰীয় নিৰাপত্তাৰ দোহাই দি এই সিদ্ধান্ত গ্ৰহণ কৰা বুলি কোৱা হৈছে।
ৰাষ্ট্ৰসংঘত আমেৰিকা যুক্তৰাষ্ট্ৰৰ দাবী যে ৰাছিয়াৰ কূটনীতিকসকলৰ চোৰাংচোৱামূলক কামকাজ তথা গুপ্তচৰবৃত্তি তেওঁলোকৰ দেশৰ বাবে এক ভাবুকিস্বৰূপ।
যুক্তৰাষ্ট্ৰ মিছনৰ মুখপাত্ৰ অলিভিয়া ডেল্টনে কয় যে কেইবামাহো ধৰি ৰাছিয়াৰ কূটনীতিকসকলৰ চোৰাংচোৱা তথা গুপ্তচৰবৃত্তিৰ কামকাজ চলিছে।
আনহাতে, ৰাষ্ট্ৰসংঘত ৰাছিয়াৰ ৰাষ্ট্ৰদূত ভাছিলি নিবেনোজিয়াই সংবামাধ্যমক জানিবলৈ দিয়ে যে দেশখনৰ কূটনীতিকসকলক ৭ মাৰ্চৰ ভিতৰত আমেৰিকা যুক্তৰাষ্ট্ৰ ত্যাগ কৰিবলৈ কোৱা হৈছে। ৰাছিয়াৰ ৰাষ্ট্ৰদূতগৰাকীয়ে লগতে কয় যে ৰাছিয়াই অৱশ্যেই এই বহিস্কাৰৰ প্ৰত্যুত্তৰ দিব।
ৰাষ্ট্ৰদূত ভাছিলিয়ে এই বিষয়টোক লৈ ৰাষ্ট্ৰসংঘৰ নিৰাপত্তা পৰিষদৰ বৈঠকতো অভিযোগ কৰিছে। তেওঁ কয় যে আমেৰিকাৰ এই পদক্ষেপ শত্ৰুতামূলক আৰু ৰাষ্ট্ৰসংঘৰ সদৰ কাৰ্যালয়ৰ গৰাকী দেশ হিচাপে ই প্ৰতিশ্ৰুতি উ লংঘা কৰিছে।
ইপিনে, ৰাষ্ট্ৰসংঘত আমেৰিকা যুক্তৰাষ্ট্ৰৰ উপ-ৰাষ্ট্ৰদূত ৰিচাৰ্ড মিলছে কয় যে তেওঁলোকক আমেৰিকা এৰিবলৈ কোৱা হৈছে যাতে তেওঁলোকে দেশখনৰ কোনো ক্ষতি কৰিব নোৱাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
